dbk.life

Lena Kramarić C KAO CIKLUS?
2026-04-09 20:00 - 2026-05-03 17:00 (Europe/Zagreb) | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
Pozivamo vas sve na otvorenje izložbe
C KAO CIKLUS?Lene Kramarić
u četvrtak 9. 4. 2026. u 20 satiu Galeriju Otok

Sanjarski, introspektivan izričaj u Crvenom se ciklusu nastavlja prepoznavati kao karakterističan za Lenino slikarstvo. Elegantni crtež u kombinaciji s ponegdje jarkom, a ponegdje nježnijom paletom boja kontinuirano zajednički stvaraju površine platna koje se otkrivaju kroz brojne slojeve.
….
Za Kramarić, slika nije samo plošni prizor nego je i materija. Struktura, tekstura, ogrebotine, oštećenja – sve ono što “narušava” površinu – kod Lene je istovremeno i gradi. Slojevi, uključujući fragilne tragove salvete, ostaju vidljivi, kao da umjetnica odbija sakriti proces svog rada. Dapače, ona inzistira na tome da prikaže ranjivosti materijala koji se talože jedan na drugoga. Površina slike tako postaje mjesto memorije, gdje se svaki zahvat bilježi kao trag postojanja.
….
Slikarstvo Leni Kramarić ne nudi razrješenja. Ono se kreće između svjesnog i nesvjesnog, između potrebe za formom i njezina stalnog uslojavanja. U tom prostoru napetosti nastaje slika — kao trag procesa, kao zapis stanja, kao pokušaj da se ono neizrecivo ipak zadrži na površini. U konačnici, slikarski svemir Lene Kramarić funkcionira poput otvorenog teksta: promatrač ga ne čita linearno, nego ga nastanjuje, vraća mu se i u njemu prepoznaje vlastite lomove i uzdizanja.
(iz teksta Anite Ruso Brečić)

Tehnički postav: Nikša VukosavićKustosica: Anita Ruso BrečićProdukcija: Lena Kramarić / UO Genijator i Art radionica Lazareti, 2026
Izložba ostaje otvorena do 03. 05. 2026Radno vrijeme: PON – PET 11 – 19 sati
Financijska podrška:Grad Dubrovnik, Ministarstvo kulture i medija Republike Hrvatske i Dubrovačko neretvanska Županija

Župski pjat
2026-04-20 08:00 - 2026-04-27 20:00 | Župa Dubrovačka, Župa Dubrovačka, Dubrovačko-neretvanska, Croatia
Ponedjeljak, 20. travnja
Jutarnji program
Od 8 do 11 sati: Interaktivne radionice s vrtićkom djecom + čitanje legende iz župskog Zbornika
13:20 prostor OŠ Župa dubrovačka: KUD Marko Marojica i OŠ Župa dubrovačka – prezentacija folklora kroz satove folklora i živu baštinu
*edukativni program namijenjen vrtićkoj i školskoj djeci
Popodnevni program
19:00 Predavanje višeg kustosa, voditelja Etnografskog muzeja Ivice Kipre
Lokacija: Dom u Buićima
*suradnja Dubrovačkih muzeja i Festivala Župski pjat
Utorak, 21. travnja
Jutarnji program
8 do 11 sati: Edukacije osnovnoškolske djece – EduKido LEGO interaktivne radionice
Lokacija: Škola na Kantulama
*edukativni program namijenjen vrtićkoj i školskoj djeci
Popodnevni program
18:00 Predavanje uz prezentaciju nove aplikacije o filmskim lokacijama našeg kraja
Predavač: mag. hist. Ivan Lujo
*predavanje na engleskom jeziku
Lokacija: Mlini
Srijeda, 22. travnja
10:00 Dan planeta Zemlje
Interaktivno predavanje i radionica u Zavodu za mediteranske kulture (pokušalište Čibača) – kvalitetno posađen vrt i nutritivna vrijednost lokalnih mediteranskih kultura
Lokacija: Rasadnik Čibača
*suradnja Festivala Župski pjat i Zavoda za mediteranske kulture Sveučilišta u Dubrovniku
Četvrtak, 23. travnja
10:00 do 12:00 Predstavljanje pogona za uzgoj bioklica uz radionicu pokretanja klijanja temeljem tradicijskih kultura
Lokacija: Krstac (staklenik)
Popodnevni program
Ruzmarin & Mirna Sentić
više info: finalmente.srebreno@gmail.com
Petak, 24. travnja
14:00 Posjet OPG-u Kristović, dobitnicima srebrne medalje na prestižnom natjecanju NYIOOC World Olive Oil Competition u New Yorku
Lokacija: OPG Kristović
Subota, 25. travnja
10:00 do 12:00 Likovno-edukativna radionica Župska fauna (6–12 godina)
Voditeljica: viša kustosica pedagoginja Dubravka Tullio
*suradnja Prirodoslovnog muzeja Dubrovnik i Festivala Župski pjat
Lokacija: izvor Bravinjac
Popodnevni program
15:00 do 17:00 Radionica izrade domaće tjestenine s limunom (bezglutenska)
Voditeljica: Ane Čerjan
Lokacija: OPG Jović Lemon Gardens
Nedjelja, 26. travnja
14:00 Postranjskim koracima: šetnja kroz burnu povijest Postranja
Trajanje: 2 sata
Predavač: Domagoj Kristović
Ponedjeljak, 27. travnja
Jutarnji program
8:00 do 11:00 Edukativni program u OŠ Župa dubrovačka: ljekoviti vrt i izrada funkcionalnih poklona/suvenira (sapuni)
*edukativni program namijenjen vrtićkoj i školskoj djeci
Popodnevni program
18:00 Lutkarski teatar Aster: predstava
Lokacija: Samostan sv. Vicenca
Organizator zadržava pravo izmjene programa.
Više informacija: info@zupski-pjat.com

𝗟𝗔𝗚 𝟱 𝗙𝗘𝗦𝗧 𝟮𝟬𝟮𝟲 - Korčula
2026-04-27 12:00 - 21:00 | Gradska knjižnica Ivan Vidali, Korčulanskih brodograditelja bb, Korcula, 20260, Croatia
U 𝗽𝗼𝗻𝗲𝗱𝗷𝗲𝗹𝗷𝗮𝗸, 𝟮𝟳. 𝘁𝗿𝗮𝘃𝗻𝗷𝗮 𝟮𝟬𝟮𝟲., 𝗼𝗱 𝟭𝟬 𝗱𝗼 𝟭𝟮 𝘀𝗮𝘁𝗶, gradska tržnica 𝗥𝗼𝘁𝗼𝗻𝗱𝗮 𝘂 𝗞𝗼𝗿č𝘂𝗹𝗶 pretvorit će se u središte otočnih i europskih okusa u sklopu manifestacije 𝗟𝗔𝗚 𝟱 𝗙𝗘𝗦𝗧, koju organiziramo u okviru projekta “𝗙𝗼𝗼𝗱 𝗪𝗶𝘁𝗵𝗼𝘂𝘁 𝗕𝗼𝗿𝗱𝗲𝗿𝘀”

Na sajmu će se predstaviti lokalni otočni proizvođači i obrtnici, kao i međunarodni partneri na projektu – proizvođači i obrtnici iz LAG-a Međimurski bregi i doli te ostalih talijanskih, rumunjskih, slovenskih, portugalskih i latvijskih LAG-ova – donoseći raznolikost okusa, tradicije i priča koje povezuju ruralne zajednice Europe.

Autohtoni proizvodi, vrhunske delicije i druženje s proizvođačima iz Hrvatske i Europe – sve vas to očekuje na LAG 5 FESTU.

𝗣𝗼𝗽𝗼𝗱𝗻𝗲𝘃𝗻𝗶 𝗽𝗿𝗼𝗴𝗿𝗮𝗺
𝗚𝗿𝗮𝗱𝘀𝗸𝗮 𝗸𝗻𝗷𝗶ž𝗻𝗶𝗰𝗮 𝗜𝘃𝗮𝗻 𝗩𝗶𝗱𝗮𝗹𝗶

𝟭𝟳:𝟬𝟬 – 𝗣𝗔𝗡𝗘𝗟 𝗥𝗔𝗦𝗣𝗥𝗔𝗩𝗔
„𝗢𝗱 𝗹𝗼𝗸𝗮𝗹𝗻𝗶𝗵 𝗼𝗸𝘂𝘀𝗮 𝗱𝗼 𝗮𝘂𝘁𝗲𝗻𝘁𝗶č𝗻𝗼𝗴 𝗱𝗼ž𝗶𝘃𝗹𝗷𝗮𝗷𝗮 𝗱𝗲𝘀𝘁𝗶𝗻𝗮𝗰𝗶𝗷𝗲“
𝗣𝗮𝗻𝗲𝗹𝗶𝘀𝘁𝗶:
Ivana Sardelić (Blatski fižuli ustanova u kulturi),
Maja Šeparović (Visit Blato Korčula),
Rudi Grula (Visit Međimurje),
Vedran Kunica (Udruga Stonski školjkari) Mali Ston oyster / Malostonska kamenica
Panel moderira: Dora Lozica

Razgovor o tome kako lokalna hrana i tradicija oblikuju turističku ponudu i identitet destinacije.

𝟭𝟵:𝟬𝟬 – 𝗣𝗥𝗘𝗗𝗔𝗩𝗔𝗡𝗝𝗘
„𝗕𝗶𝗼𝗱𝗶𝗻𝗮𝗺𝗶č𝗸𝗮 𝗮𝗴𝗿𝗶𝗸𝘂𝗹𝘁𝘂𝗿𝗮 𝘂 𝗳𝘂𝗻𝗸𝗰𝗶𝗷𝗶 𝗼𝗱𝗿ž𝗶𝘃𝗲 𝗽𝗼𝗹𝗷𝗼𝗽𝗿𝗶𝘃𝗿𝗲𝗱𝗻𝗲 𝗽𝗿𝗮𝗸𝘀𝗲“
𝗣𝗿𝗲𝗱𝗮𝘃𝗮č𝗶𝗰𝗮: dr. sc. Dijana Posavec (Centar dr. Rudolfa Steinera)

Uvid u to kako biodinamički pristupi doprinose očuvanju prirodnih resursa, jačanju bioraznolikosti i razvoju ekološki odgovorne te dugoročno održive poljoprivrede.

𝗩𝗶𝗱𝗶𝗺𝗼 𝘀𝗲 𝗻𝗮 𝗟𝗔𝗚 𝟱 𝗙𝗘𝗦𝗧-𝘂!

#LAG5FEST #FoodWithoutBorders #LAG5 #lag5fest2026

Gradska knjižnica Ivan Vidali Blatski fižuli ustanova u kulturi Visit Blato Korčula Visit Međimurje Mali Ston oyster / Malostonska kamenica Centar dr. Rudolfa Steinera

Ciklus radionica "Priprema za školu 2026."
2026-04-27 17:00 - 18:00 | TUP Dubrovnik, Ul. Svetog Križa 3, Dubrovnik, DFubrovačko-neretvanska, 20000, Croatia
Udruga edukacijskih rehabilitatora Dubrovačko-neretvanske županije eDUreh u suradnji s Centrom za djecu, mlade i obitelj Dubrovnik te financijsku podršku Dubrovačko-neretvanske županije organizira ciklus radionica “Priprema za školu 2026.” za djecu školske obveznike u pedagoškoj godini 2026./2027. (djeca koja su do 1.4.2026. napunila 6 godina)
U Centru za djecu, mlade i obitelj Dubrovnik (TUP, prostorije iznad Love bara) tijekom svibnja i lipnja edukacijski rehabilitatori s višegodišnjim iskustvom u odgoju i obrazovanju djece održati će ciklus radionica poticanja znanja i vještina koje su potrebne djetetu za polazak u školu. Radionice će se odvijati intenzitetom 1x tjedno (ponedjeljkom) u trajanju do 90min u maloj socijalizacijskoj grupi kroz multi-modalne aktivnosti i igre.
Minimalan broj djece je 6, a maksimalan 10.
Prednost pri odabiru polaznika radionica imaju djeca koja nisu pohađala redovne odgojno-obrazovne ustanove i programe u predškolskom uzrastu te ona koja su dobila preporuku za dodatan rad od strane stručnih suradnika prilikom procjene za upis u školi.
Obavijest o prijemu u skupinu za radionice dobiti ćete po obavljenim prijavama.
❗️Prijave traju do subote 25.04.2026. u 12.00 , a prijaviti se možete putem linka u opisu profila❗️
Radionice su BESPLATNE za sve sudionike.
Ciklus radionica započinje RODITELJSKIM SASTANKOM u ponedjeljak 27.04.2026. u 17.00-18.00h u Centru za djecu, mlade i obitelj Dubrovnik (TUP, prostorije iznad Love bara) gdje će roditelji dobiti sve detaljne informacije uz kratko predavanje i smjernice kako podržati dijete pri značajnoj životnoj prekretnici – početku školovanja.
Radujemo se zajedničkom učenju i druženju!
Udruga eDUreh

ISCJELJITELJ: NASLJEĐE / The Physician II
2026-04-27 18:00 - 20:30, 2026-04-29 19:00 - 21:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Priča nadahnuta kultnim romanom „Iscjelitelj“ Noaha Gordona. Godine 1050. liječnik Rob Cole, školovan u Perziji kod velikog učenjaka Ibn Sine, vraća se u Englesku kako bi na Zapad donio napredno medicinsko znanje. No nakon tragedije na moru i gubitka supruge, u Londonu nailazi na otpor moćnog liječničkog ceha te izvan gradskih zidina osniva skromnu bolnicu za siromašne. Ondje upoznaje tajanstvenu keltsku iscjeliteljicu Morrigan, koja mu otkriva novu dimenziju medicine – liječenje duše. Njegovi izvanredni uspjesi ubrzo dopiru i do kraljevskog dvora. Kada izliječi kralja Knuta od navodne bolesti, Rob nenamjerno ulazi u opasnu mrežu dvorskih intriga. Optužen za ubojstvo i prisiljen na bijeg, kreće na opasno putovanje kako bi pronašao i izliječio kraljevu kćer Ilene. Na putu kroz olujne obale i sjeverne krajeve Engleske Rob će otkriti da prava snaga medicine ne leži samo u liječenju tijela, nego i u razumijevanju ljudske duše.

PERAST RANJENI BROD
2026-04-27 19:00 - 20:30 | Kino dvorana Visia, Poljana Paska Miličevića 3, Dubrovnik, 20000, Croatia
Film donosi snažnu i emotivnu priču o legendarnom Jadrolinijinom brodu Perast, ali i o tragičnoj sudbini koja je u Domovinskom ratu zadesila njegovu posadu.
U floti Jadrolinije brod Perast godinama je svakodnevno plovio između Dubrovnika, Elafitskih otoka i Mljeta. Bio je mnogo više od običnog broda: njime su na otoke stizali ljudi, djeca-školarci, pisma, vijesti i namirnice. Na njegovoj palubi rađala su se prijateljstva i ljubavi, stvarale uspomene i ispisivale male životne priče stanovnika otoka. Zato su ga mnogi Mljećani nazivali jednostavno – vapor s dušom.

Predstavljanje knjige “Mala knjiga za veliki život”
2026-04-27 19:00 - 20:30 | Narodna knjižnica “Šime Vučetić”, Ulica 26 br. 2, Vela Luka, Dubrovačko-neretvanska, 20270, Croatia
Narodna knjižnica “Šime Vučetić” poziva Vas na predstavljanje knjige “Mala knjiga za veliki život” autorice Anđe Marić u ponedjeljak, 27. travnja 2026. u 19 h.
Veselimo se Vašem dolasku!

Tečaj za radioamatere
2026-04-27 20:00 - 21:30 | Radioklub Dubrovnik, Baltazara Bogišića 14, Dubrovnik, Dubrovačko-neretvanska, 20000, Croatia
RADIO KLUB DUBROVNIK, B.Bogišića 14, organizira tečaj za radioamatere operatore i poziva sve zainteresirane da im se pridruže!
Tko može sudjelovati?
– učenici osnovnih i srednjih škola
– studenti
– svi zainteresirani građani, bez obzira na godine i spol,
Što ćete naučiti?
Tehničke osnove radioamaterizma
Hrvatske i međunarodne radioamaterske komunikacijske procedure
Hrvatske i međunarodne propise radioamaterizma
Praktični rad radioamaterskom komunikacijskom opremom
Gdje i kad se održava tečaj?
U prostorijama Radio kluba, na adresi Baltazara Bogišića 14, dana 27.4. – ponedeljak – s početkom u 20.00 h. Daljnji raspored tečaja će se definirati u skladu s mogučnostima polaznika. Trajanje – početni dio tečaja 5 x 2h.
Zašto se prijaviti?
Steknite međunarodno priznatu dozvolu za rad
Posjedujte vlastitu radijsku postaju za korištenje u Hrvatskoj i inozemstvu
Uđite u svijet radioamaterskih komunikacija i postanite dio globalne zajednice
Za više informacija kontaktirajte nas.
Kako se prijaviti?
Nema posebne prijave, dođite, slušajte, pitajte. Možete nam se javiti putem maila: prijava.9a1bhi@gmail.com

DERIŠTE / Urchin
2026-04-27 20:30 - 22:00 | Kino dvorana Visia, Poljana Paska Miličevića 3, Dubrovnik, 20000, Croatia
Mladi beskućnik Mike trudi se preživjeti na surovim ulicama Londona i preokrenuti svoj život dok se istovremeno suočava s demonima prošlosti. Na putu samootkrivenja dobiva neočekivane prilike za novi početak.
Poznat po ulogama u filmovima „Štakori s plaže“, „Trokut tuge“ i „Požuda“, Harris Dickinson već je prvim redateljskim uratkom pokazao da nije samo talentirani glumac, već i umješan redatelj.
Film „Derište“ je premijerno prikazan u programu Izvjestan pogled u Cannesu, gdje je osvojio nagradu FIPRESCI i priznanje za najbolju glumu (Frank Dillane).

MAČJA POSLA / Miss Moxy
2026-04-28 16:00 - 17:30, 2026-04-29 17:00 - 18:30, 2026-04-30 16:00 - 17:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Jedna razmažena mačka. Jedan smušeni pas. Jedno veliko putovanje koje će promijeniti sve. Kada se razmažena kućna mačka Miss Moxy tijekom obiteljskog putovanja izgubi daleko od doma, pred njom se otvara velika pustolovina kroz jug Europe. Kako bi pronašla put kući, morat će učiniti nešto što joj se čini nezamislivim – zatražiti pomoć upravo od onih koje mačke najčešće izbjegavaju. Na tom putovanju pridružuju joj se Brute, dobrodušan ali pomalo nespretan pas, i Ayo, stara i mudra lastavica. Zajedno kreću na nepredvidivo putovanje puno smiješnih zgoda, izazova i novih prijateljstava. Tijekom ove pustolovine Moxy će naučiti slušati vlastiti glas i shvatiti da su je prijašnje predrasude prema drugima često navodile na pogrešne zaključke. Otkrit će pravo značenje prijateljstva – i shvatiti da se najvrjednije životne lekcije često kriju upravo ondje gdje ih najmanje očekujemo.

"Ples, ples, ples"
2026-04-28 18:00 - 19:30 | Kazalište Marina Držića, Pred Dvorom 3, Dubrovnik, 20000, Croatia
“Ples, ples, ples” će sutra zavladati Velikom Scenom Kazalište Marina Držića uz Svjetski dan plesa & Forum mladih Grada Dubrovnika. Plesni klubovi, školske skupine, profesionalci i amateri će utorak, 28. travnja s početkom u 18h pokazati sve što su vrijedno učili tokom cijele godine sa svojim mentorima, profesorima i voditeljima!

Grad Dubrovnik

OPROSTI, LJUBAVI / Sorry, Baby
2026-04-28 18:00 - 19:45 | Kino dvorana Visia, Poljana Paska Miličevića 3, Dubrovnik, 20000, Croatia
Agnes se dogodilo nešto strašno. No za ostatak svijeta život ide dalje. Kada joj u posjet dođe bliska prijateljica, Agnes shvaća koliko je zapravo zaglavila i odluči se ponovno vratiti među žive. Ova topla i suosjećajna drama s elementima satire zauzima novu perspektivu u pričama o seksualnom nasilju, te fokus s traumatičnog iskustva usmjerava na proces iscjeljenja. Film je producirao oskarovac Barry Jenkins („Moonlight“). Poznata kao glumica u seriji „Milijarde“, Eva Victor u svom cjelovečernjem redateljskom prvijencu impresivno utjelovljuje glavnu ulogu, a napisala je i scenarij, za koji je nagrađena na Sundanceu.
Dobitnik nagrade za najbolji scenarij na festivalu u Sundanceu!
Dobitnik nagrade Udruženja kritičara SAD-a za najbolji redateljski debi!
Nominacija za nagradu Zlatni globus u kategoriji najbolje glumice!

MOTHER MARY – IKONA / Mother Mary
2026-04-28 20:00 - 22:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Od studija A24 dolazi priča o slavi, prijateljstvu i tajnama koje ne mogu ostati skrivene. Dvije žene. Jedna prošlost. Jedna noć koja će promijeniti sve. Uoči velikog povratničkog nastupa, legendarna pop zvijezda Mother Mary (Anne Hathaway – dobitnica Oscara® za film Les Misérables) ponovno se susreće sa svojom nekadašnjom najboljom prijateljicom i bivšom kostimografkinjom Sam Anselm (Michaela Coel), s kojom već godinama nije u kontaktu. Susret koji je trebao biti tek kratko ponovno okupljanje ubrzo otvara davno zakopane rane, potisnute tajne i neriješene emocije koje su obilježile njihov odnos. Dok se reflektori spremaju obasjati pozornicu, prošlost prijeti zasjeniti trenutak njezina velikog povratka. Film studija A24, s vrhunskom glumačkom postavom i snažnom emocionalnom pričom, vodi gledatelje iza kulisa svijeta pop-glazbe – tamo gdje se iza glamura kriju ambicija, izdaja i potraga za oprostom.

Dubrovnik Music Week 2026
2026-04-29 10:00 - 2026-05-03 22:00 | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
Dubrovnik Music Week 2026 29. 4. – 3. 5. 2026. DubrovnikDrugo izdanje Dubrovnik Music Weeka okuplja bendove, solo izvođače, producente i profesionalce glazbene industrije iz Hrvatske, regije i Europe – 𝐤𝐫𝐨𝐳 𝟓 𝐝𝐚𝐧𝐚 𝐛𝐞𝐬𝐩𝐥𝐚𝐭𝐧𝐨𝐠 𝐩𝐫𝐨𝐠𝐫𝐚𝐦𝐚: 𝐤𝐨𝐧𝐜𝐞𝐫𝐚𝐭𝐚, 𝐩𝐚𝐧𝐞𝐥𝐚, 𝐫𝐚𝐝𝐢𝐨𝐧𝐢𝐜𝐚, 𝐩𝐫𝐞𝐳𝐞𝐧𝐭𝐚𝐜𝐢𝐣𝐚 𝐢 𝐬𝐮𝐬𝐫𝐞𝐭𝐚.
Otkrij novu glazbu. Umreži se s ljudima iz industrije. Upoznaj Dubrovnik iz nove perspektive.
DMW 2026 je festival otvoren za sve. Bez ulaznica, bez barijera – samo glazba, razmjena i zajedništvo.
Prati nas za najave izvođača i više informacija:@dubrovnikmusicweek#DMW2026 #DubrovnikMusicWeek #ShowcaseFestival #GlazbenaScena #Dubrovnik
——-
Dubrovnik Music Week 2026 April 29 – May 3, 2026Dubrovnik, Croatia
The second edition of Dubrovnik Music Week brings together bands, solo acts, producers, and music professionals from Croatia, the region, and across Europe – with 5 days of free concerts, panels, workshops, presentations, and networking events.
Discover new music. Connect with industry professionals. Experience Dubrovnik in a new light.
DMW 2026 remains a festival that’s open and accessible to all – no tickets, no barriers, just music, exchange, and community.
Follow us for lineup announcements and more: @dubrovnikmusicweek#DMW2026 #DubrovnikMusicWeek #ShowcaseFestival #LiveMusic #MusicIndustry

BESPLATNA RADIONICA: „TIKTOK MARKETING – KAKO ISKORISTITI PUNI POTENCIJAL“
2026-04-29 16:00 - 19:00 | DURA Razvojna Agencija Grada Dubrovnika / Dubrovnik’s Development Agency, Branitelja Dubrovnika 15, Dubrovnik, 20000, Croatia
Zaboravite na savršeno ispeglane fotografije – na TikToku vlada spontanost, autentičnost i nesavršenost! S više od milijardu aktivnih korisnika i preko 3.5 milijarde preuzimanja, TikTok više nije samo platforma za plesne izazove, već najbrže rastući prodajni i marketinški alat današnjice.
Ako shvaćate važnost video sadržaja, ali se osjećate izgubljeno u moru trendova i ne znate odakle početi, DURA vas poziva na radionicu u sklopu Startup akademije na kojoj ćemo demistificirati ovu moćnu platformu.
Što ćete naučiti na ovoj radionici? Razumijevanje algoritma: Kako TikTok bira što će prikazati i koje su metrike ključne za vaš uspjeh. Vrste profila: Kako odabrati pravi smjer za vaš brend i izgraditi prepoznatljivost. Kreativni proces: Kako pronaći svježe ideje i što svaki uspješan video mora sadržavati. Tehnička strana: Koju opremu koristiti i koji su najbolji alati za uređivanje videa koji daju rezultate. Praksa iz prve ruke: Analiza primjera koji pokazuju što prolazi, a što je bolje izbjegavati.
Srijeda, 29. travnja 2026. godine Online prijavnica: https://eventsnotebook.com/showEvent.php?id=759 Više info: mpuljas@dura.hr | 020/640-271
Projekt “Startup akademija” financiran je od strane Grada Dubrovnika.

𝐒𝐄𝐃𝐀𝐌 𝐊𝐎𝐍𝐓𝐈𝐍𝐄𝐍𝐀𝐓𝐀 𝐈 𝐍𝐉𝐈𝐇𝐎𝐕𝐄 𝐙𝐍𝐀𝐌𝐄𝐍𝐈𝐓𝐎𝐒𝐓𝐈
2026-04-29 17:00 - 18:30 | Odjel za djecu i mlade – Dubrovačke knjižnice, Ulica od puča 6, Dubrovnik, Dubrovačko-neretvanska, 20000, Croatia
𝐬𝐫𝐢𝐣𝐞𝐝𝐚, 𝟐𝟗. 𝟒. 𝟐𝟎𝟐𝟔. 𝟏𝟕:𝟎𝟎 𝐬𝐚𝐭𝐢 𝐎𝐝𝐣𝐞𝐥 𝐳𝐚 𝐝𝐣𝐞𝐜𝐮 𝐢 𝐦𝐥𝐚𝐝𝐞, 𝐍𝐚𝐫𝐨𝐝𝐧𝐚 𝐤𝐧𝐣𝐢ž𝐧𝐢𝐜𝐚 𝐆𝐫𝐚𝐝
Pozivamo djecu od 𝟓 do 𝟏𝟎 𝐠𝐨𝐝𝐢𝐧𝐚 na edukativnu radionicu povodom 𝐃𝐚𝐧𝐚 𝐩𝐥𝐚𝐧𝐞𝐭𝐚 𝐙𝐞𝐦𝐥𝐣𝐞!
Na radionici “𝐒𝐞𝐝𝐚𝐦 𝐤𝐨𝐧𝐭𝐢𝐧𝐞𝐧𝐚𝐭𝐚 𝐢 𝐧𝐣𝐢𝐡𝐨𝐯𝐞 𝐳𝐧𝐚𝐦𝐞𝐧𝐢𝐭𝐨𝐬𝐭𝐢” djeca će kroz igru, razgovor i kreativne aktivnosti upoznati sve kontinente svijeta te otkriti njihove najpoznatije prirodne i kulturne znamenitosti.
Cilj radionice je potaknuti znatiželju, učenje o različitim dijelovima svijeta te razvijati svijest o raznolikosti planeta na kojem živimo.
𝐁𝐫𝐨𝐣 𝐦𝐣𝐞𝐬𝐭𝐚 𝐣𝐞 𝐨𝐠𝐫𝐚𝐧𝐢č𝐞𝐧, 𝐬𝐭𝐨𝐠𝐚 𝐬𝐮 𝐩𝐫𝐢𝐣𝐚𝐯𝐞 𝐨𝐛𝐚𝐯𝐞𝐳𝐧𝐞 𝐧𝐚:djecji@dkd.hr

Radionica Granice u roditeljstvu
2026-04-29 17:00 - 20:00 | Terapionica, Ćira Carića 3, Dubrovnik, Dubrovačko-neretvanska, 20000, Croatia
Radionica “Granice u roditeljstvu” namijenjena je roditeljima koji žele bolje razumjeti svoje granice u odnosu s djecom.Koliko puta si se zapitao/la: Jesam li prestrog/a ili preblag/a? Zašto popuštam i kad znam da ne želim?Granice nisu samo pravila — one su temelj sigurnosti i odnosa s djetetom.Kroz psihodramski i sociodramski pristup na radionici ćeš: dobiti uvid u vlastite obrasce i reakcije bolje razumjeti svoje granice istražiti kako postaviti jasne i povezane graniceRadionica se odvija u maloj grupi, uz mogućnost sudjelovanja u vlastitom tempu. Lokacija: Ćira Carića 3(ulaz iznad Poliklinike Glavić, 2. kat desno – Terapionica) Datum: 29.04.2026. Vrijeme: 17:00 – 20:00 Broj mjesta: max. 8 sudionika Cijena: 30 € Voditeljica:Maja Čupić – gestalt praktičar i psihodramski terapeut u edukaciji, s više od 20 godina poduzetničkog iskustva. Prijava:https://forms.gle/C4otMV5zk3KFk2ge8⁠�Mjesto je osigurano nakon potvrde prijave.

Melita Čavlović, Marko Ercegović "Snimak postojećeg stanja: rijeka, pruga, ulica" - promocija knjige
2026-04-29 19:00 - 20:30 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
Pozivamo vas na promociju znanstveno – umjetničke monografije Melite Čavlović i Marka ErcegovićaSnimak postojećeg stanja: rijeka, pruga, ulicau srijedu, 29. travnja 2026., u 19. sati u Art radionici Lazareti, Ulica Frana Supila 8, Dubrovnik.
Knjiga je objavljena u suizdavaštvu Marka Ercegovića i Muzeja za umjetnost i obrt.
Snimak postojećeg stanja: rijeka, pruga, ulica jedinstvena je znanstveno-umjetnička monografija koja kroz spoj analitičkog teksta Melite Čavlović i fotografskog istraživanja Marka Ercegovića donosi slojevitu interpretaciju nejednakosti, konflikata i neravnomjernog razvoja zagrebačkog Trnja i Vukovarske ulice. Polazeći od modernističkog arhitektonskog nasljeđa, publikacija zahvaća širi povijesni i prostorni kontekst, prateći transformacije grada — od jasno definiranih urbanističkih koncepata do njihovih dugoročnih, često neželjenih posljedica vidljivih u gradskom tkivu, uvjetima stanovanja i organizaciji svakodnevice. U tom procesu politika se prepoznaje kao jedan od ključnih čimbenika koji oblikuju prostorne i društvene odnose ove središnje gradske zone.
Posebnost ove monografije leži u dvostrukoj interpretaciji: tekst i fotografija djeluju ravnopravno, ne ilustriraju se nego međusobno propituju i nadopunjuju. Proizašla iz zajedničkih razgovora, analiza i terenskog rada autora, publikacija otvara kritičku perspektivu grada i nudi svježe, promišljeno viđenje Vukovarske ulice, razumljivo i stručnoj i široj publici.

O knjizi će govoriti: autori, dr. sc. Melita Čavlović, docentica na Arhitektonskom fakultetu u Zagrebu i Marko Ercegović, umjetnik i fotograf; i urednica, dr. sc. Iva Prosoli, kustosica u MUO.
O knjizi:
Autori knjige: doc. dr. sc. Melita ČavlovićMarko ErcegovićAutor kritičkog eseja: Tomislav MedakUrednica: dr.sc. Iva ProsoliRecenzenti: dr.sc. Aleksandar Bededr.sc. Lana Lovrenčićprof. emeritus dr. sc. Andrej UchytilDizajn: Igor Kuduz
Iz teksta autorice knjige Melite ČavlovićUlica grada Vukovara, kako joj je današnji naziv, osobito njezin odsječak između Savske ceste i Avenije Marina Držića, u arhitektonskoj i urbanističkoj historiografiji predstavlja sinegdohu modernizacije šireg trnjanskog prostora. Unatoč dostatnoj koherentnosti i jasnoći označenoj simboličkim postavom visokih građevina na zapadnom i istočnom kraju ne posustaju rasprave o njezinoj formalnoj dovršenosti i urbanističkoj artikuliranosti. Pitanje je to koje postaje sve aktualnije njezinim napredovanjem i izgrađivanjem prema istoku koje sa sobom ne donosi onu razinu logičnosti i konzistentnosti kojom je ulica prethodno planirana. Ovaj danas više od dva i pol kilometra dugačak potez koji „vodi niotkuda nikamo”, od samih početaka vjerno evidentiran fotografskim i filmskim medijem, locus je poslijeratne modernizacije grada. (…)
(…) Prvi Novi Zagreb, prostor južno od karakteristične povijesne mreže donjogradskih blokova, mjesto je prolaska široke magistralne prometnice uzduž koje su se nakon Drugog svjetskog rata žurno postavljale značajne građevine koje su trebale uprizoriti željno očekivanu bolju budućnost. Njihova je prisutnost trebala naočigled reprezentirati centar novoga grada koji se trebao materijalizirati udomljavanjem gradskih institucija i republičkih ministarstava. Jednako je važno uz upravnu i administrativnu inauguraciju osi bilo zbrinuti pridošlo stanovništvo u funkcionalnim stanovima. Novo stanovništvo činilo je populaciju dotad nenaviklu na život u gradu te je stajalo u klasnoj opreci prema stanovnicima Donjega grada. Društveni sraz imao je i svoj vizualni korelat u smislu da je mreži donjogradskih blokova proturječio moderan i radikalno drugačiji pristup smještanja samostalnih građevina u slobodnom prostoru i uzduž ulice. Kontrast je s vremenom postao ustaljeni oblik karakterizacije glavnih problema ovog suburbanog teritorija, jasno definiranog željezničkom prugom, Savskom cestom, rijekom Savom i Držićevom ulicom. Taj vazda problematičan i nehigijenski prostor te otet kontroli gradske uprave uzet je za žarište modernizacije i uzdignut u projektivni centar Novog Zagreba. (…)
(…) Ambicija je (…) u svakom pogledu premašivala društvenu stvarnost. (…)
Iz kritičkog eseja Tomislava Medaka:Da bi se nešto izgradilo u prostoru potrebna je moć koju je američki ekonomski povjesničar Adam Tooze nazvao projektnom moći. Iniciranje zahvata u prostoru je zahtjevno i iziskuje stvaranje prostorno-planskih, administrativno-proceduralnih, projektantskih, tehnoloških i financijskih preduvjeta. Kao što pokazuje povijest Vukovarske, u ključnoj fazi realizacije inicijalnih objekata i naselja uz bulevar nakon Drugog svjetskog rata, Grad i Republika nisu imali dovoljno moći da saberu kapacitete kojima bi većim zahvatima oblikovali pojas oko bulevara u cjelini. Nedostajalo je sredstava u javnim fondovima, izvlaštenja vlasnika postojećih objekata su se pokazala preskupima, očekivanja urbanista, projektanata i javnosti su se razmimoilazila, raspoloživa građevinska tehnologija nije omogućavala dovoljno brzu i jeftinu stanogradnju, a s kasnijim dokidanjem centraliziranog financiranja stanogradnje građevinski sustavi su se našli u situaciji u kojoj su sami morali osigurati većinu preduvjeta, prvenstveno naći samoupravna poduzeća koja bi uložila kapital u realizaciju projekata. Iako su nepobitno postojali instrumenti i resursi za gradnju velikih četvrti – primjerice, učinkovita komasacija, društveno vlasništvo nad prostorom i relativno neizgrađen prostor – kakve danas nemamo, nepovoljni početni uvjeti rezultirali su točkastim realizacijama postavivši situacije u prostoru kojima su se kasnije planske osnove i realizacije morale prilagođavati. Tipologija današnjeg Trnja odraz je različitih odnosa projektne moći kroz pojedina razdoblja: predratni sloj obiteljskih kuća često supstandardne kvalitete, veliki industrijski pogoni nastali uz prugu, ansambli visokokvalitetne i standardizirane socijalističke stanogradnje, reprezentativni modernistički objekti javne namjene građeni između pedesetih i sedamdesetih, točkasta stanogradnja utisnuta nakon devedesetih na čestice obiteljskih kuća te poslovni neboderi i pripadajuće poslovne zone novijeg datuma. (…)
Iz Pogovora urednice knjige Ive Prosoli:(…) Dvoje autora, Melita Čavlović, znanstvenica, povjesničarka arhitekture i docentica na Arhitektonskom fakultetu u Zagrebu i Marko Ercegović, fotograf i umjetnik, ovom su knjigom postavili brojna pitanja na primjeru Vukovarske ulice i njezinog neposrednog okruženja i donijeli višeslojni prikaz spomenutog područja. Svaki u svojem mediju suočili su se s problematikom urbanog (ne)razvoja: zatečenim stanjem, sukobima, napretkom i zastojima, pretpostavkama i oprekama, očekivanjima, zabludama i realizacijama modernističkog razdoblja, klasnim razlikama između većinom doseljenih stanovnika novih modernih zgrada te postojećih žitelja stihijski izgrađenih obiteljskih kuća, tj. odnosom planske ineplanske gradnje. Pritom su dokazali da je grad živi organizam, istovremeno ovisan o više političkih, društvenih i prirodnih čimbenika, koji se međusobno isprepliću. (…)

BITI U RODU S JOHNOM MALKOVICHEM
2026-04-29 19:00 - 20:30 | Kino dvorana Visia, Poljana Paska Miličevića 3, Dubrovnik, 20000, Croatia
Nakon što postane tata, Luka odluči poraditi na odnosu sa svojim ocem. Kako bi otkrili davno zakopane probleme, zajedno kreću u istraživanje obiteljskog mita o potencijalnom srodstvu s holivudskom legendom. U pratnji neočekivane mješavine sporednih likova poput starog farmera, dvojnika Johna Malkovicha, svećenika i voditelja podcasta, otac i sin prolaze sela, gradove i zemlje pitajući se konstantno – je li bilo pametnije sve i dalje držati pod tepihom.

STUDENTSKI GLAZBENI KVIZ
2026-04-29 20:00 - 22:30 | Studentski dom, Marka Marojice 2b, Dubrovnik, Dubrovačko-neretvanska, 20000, Croatia
🎶STUDENTSKI GLAZBENI KVIZ🎶
Prvi glazbeni kviz u Skatuli dolazi 29.4. u 20:00 i ovo ne želiš propustiti.✨
Spremi ekipu i testiraj svoje znanje kroz najveće hitove svih vremena. Najbolji osvajaju nagrade, a svi ostali nezaboravnu večer…
Prijavi se na link i osiguraj svoje mjesto na vrijeme. 📲
Vidimo se🍾
Vaš SZDU❤️

Studentska srijeda
2026-04-29 23:00 - 2026-04-30 04:00 | Cafe & night bar LEVEL, Iva Vojnovića 39, Dubrovnik, Dubrovačko-neretvanska, 20000, Croatia
Spremi se za još jednu nezaboravnu noć!  Najbolji hitovi, vrhunska atmosfera i ekipa koja zna kako napraviti party

29.5.  Start: 23:00
18+
PROMO CIJENE na boce i shotove cijelu noć

Okupi društvo, rezerviraj energiju i vidimo se na plesnom podiju!

Vaš SZDU

Obsession @ Elyx
2026-04-29 23:00 - 2026-04-30 04:00 | ELYX Night Club, Brsalje 8, Dubrovnik, Dubrovačko-neretvanska, 20000, Croatia
MUSIC BY DJ FRIS
INTERNATIONAL VIBES, POP, RNB, HOUSE, TECH HOUSE, AFRO HOUSE
INFO & RESERVATIONS #385 95 383 3422
Brsalje ul. 8. 20000, Dubrovnik, Hrvatska

Predavanje o danskom društvu, politici, gospodarstvu i suvremenim globalnim temama
2026-04-30 10:00 - 11:30 | Sveučilište u Dubrovniku, Branitelja Dubrovnika 29, Dubrovnik, Dubrovačko-neretvanska, 20000, Croatia
Veleposlanik Kraljevine Danske u Republici Hrvatskoj, Nj. E. Ole Frijs-Madsen, održat će predavanje o danskom društvu, politici, gospodarstvu i suvremenim globalnim temama na Sveučilištu u Dubrovniku.

Sveučilište u Dubrovniku, Branitelja Dubrovnika 41, učionica 122
četvrtak, 30. travnja
u 10 sati

U sklopu predavanja bit će riječi o političkom sustavu temeljenom na konsenzusu i manjinskim vladama, kao i o danskom modelu „flexicurity“, koji povezuje fleksibilno tržište rada, socijalnu sigurnost i dostupno obrazovanje. Poseban naglasak stavit će se na suvremene teme poput slobode govora, povjerenja u medije, ekonomije digitalnih platformi te uloge tehnoloških kompanija na današnjem tržištu.

Govorit će se i o vrijednostima koje se često povezuju s Danskom – povjerenju, ravnopravnosti, održivosti i odgovornosti – uz primjere globalno prepoznatljivih danskih kompanija poput LEGO, Maersk, Novo Nordisk, Vestas i Carlsberg, kao i aktualne geopolitičke teme.

Iskoristite priliku za otvoren razgovor, postavljanje pitanja i razmjenu perspektiva te dodatno jačanje međunarodne suradnje.

Radionica „Brendiranje lokalnih proizvoda i usluga“
2026-04-30 10:00 - 13:00 | Poduzetnički inkubator Ploče, Crna rika 7A, Ploče, Dubrovačko-neretvanska, 20340, Croatia
U današnjem digitalnom okruženju brendiranje i kvalitetan sadržaj ključni su za vidljivost i uspješnu promociju. Zato Centar za poduzetništvo organizira besplatnu radionicu: „Brendiranje lokalnih proizvoda i usluga“.

Na radionici ćete kroz praktične primjere naučiti kako:
– koristiti AI alate za izradu sadržaja
– kreirati atraktivne objave za društvene mreže
– ojačati prepoznatljivost svog brenda
– unaprijediti marketing i vidljivost

Radionicu vodi Ivana Granić Vican, stručnjakinja za digitalni marketing i komunikacije.

Ploče (Poduzetnički inkubator, Crna Rika 7)
30.04.2026.
10:00
trajanje: 3 sata

Radionica je namijenjena svim poduzetnicima i obrtnicima koji žele osnažiti svoj brend i bolje komunicirati s publikom.

Broj mjesta je ograničen, prijava obavezna:
https://forms.gle/5KURyGpoPraLfp9L7
ploce@poduzetnicki-inkubator-dnz.hr
020/325-594

Ako već imate proizvod – vrijeme je da ga ljudi i primijete.

Predavanje „𝐏𝐈𝐋𝐄, 𝐏𝐋𝐎Č𝐄, 𝐒𝐄𝐋𝐎 𝐆𝐑𝐔Ž 𝐈 𝐕𝐈𝐍𝐎𝐆𝐑𝐀𝐃𝐈 𝐋𝐀𝐏𝐀𝐃𝐀: 𝐆𝐫𝐚𝐝, 𝐩𝐫𝐞𝐝𝐠𝐫𝐚đ𝐚 𝐢 𝐬𝐞𝐨𝐬𝐤𝐢 𝐩𝐫𝐨𝐬𝐭𝐨𝐫𝐢 𝐮 𝐃𝐮𝐛𝐫𝐨𝐯𝐧𝐢𝐤𝐮 𝐧𝐞𝐤𝐚𝐝“
2026-04-30 19:00 - 20:00 | Narodna knjižnica Grad, Ulica od Puča 6, Dubrovnik, Dubrovačko-neretvanska, 20000, Croatia
U okviru ciklusa „𝐒𝐞𝐧𝐭𝐢𝐦𝐞𝐧𝐭𝐚𝐥𝐧𝐨 𝐩𝐮𝐭𝐨𝐯𝐚𝐧𝐣𝐞 𝐬𝐣𝐞ć𝐚𝐧𝐣𝐞𝐦 𝐧𝐚 𝐆𝐫𝐚𝐝 𝐬 𝐕𝐞𝐝𝐫𝐚𝐧𝐨𝐦 𝐁𝐞𝐧𝐢ć𝐞𝐦“, u oragnizaciji 𝐃𝐮𝐛𝐫𝐨𝐯𝐚č𝐤𝐢𝐡 𝐤𝐧𝐣𝐢ž𝐧𝐢𝐜𝐚, drugo predavanje održat će se u č𝐞𝐭𝐯𝐫𝐭𝐚𝐤, 𝟑𝟎. 𝐭𝐫𝐚𝐯𝐧𝐣𝐚 𝟐𝟎𝟐𝟔. godine, u 𝐒𝐚𝐥𝐨č𝐢 𝐨𝐝 𝐳𝐫𝐜𝐚𝐥𝐚 𝐍𝐚𝐫𝐨𝐝𝐧𝐞 𝐤𝐧𝐣𝐢ž𝐧𝐢𝐜𝐞 𝐆𝐫𝐚𝐝, s početkom u 𝟏𝟗 𝐬𝐚𝐭𝐢.

Predavanje pod naslovom „𝐏𝐈𝐋𝐄, 𝐏𝐋𝐎Č𝐄, 𝐒𝐄𝐋𝐎 𝐆𝐑𝐔Ž 𝐈 𝐕𝐈𝐍𝐎𝐆𝐑𝐀𝐃𝐈 𝐋𝐀𝐏𝐀𝐃𝐀: 𝐆𝐫𝐚𝐝, 𝐩𝐫𝐞𝐝𝐠𝐫𝐚đ𝐚 𝐢 𝐬𝐞𝐨𝐬𝐤𝐢 𝐩𝐫𝐨𝐬𝐭𝐨𝐫𝐢 𝐮 𝐃𝐮𝐛𝐫𝐨𝐯𝐧𝐢𝐤𝐮 𝐧𝐞𝐤𝐚𝐝“ održat će novinar i reporter 𝐕𝐞𝐝𝐫𝐚𝐧 𝐁𝐞𝐧𝐢ć, koji kroz dugogodišnji istraživački i publicistički rad sustavno bilježi i oživljava zaboravljene slojeve dubrovačke prošlosti.

Tema predavanja vodi publiku u razdoblje kada su Pile i Ploče bile gradska predgrađa. Na Pilama se odvijao intenzivan promet kočijama, a Gruž se dugo vremena u dokumentima službeno vodio kao „selo Gruž“, pa i u vremenima kada je Gruška luka počela preuzimati ulogu glavne dubrovačke komercijalne luke, dok je Lapad bio daleka campagna, čija su prostranstva znatnim dijelom zauzimali vinogradi.

Ciklus je zamišljen kao niz od četiri predavanja u kojima Vedran Benić rekonstruira svakodnevicu Grada, približavajući publici ljude, događaje i mjesta koja su obilježila Dubrovnik 20. stoljeća, a danas su dijelom prepuštena zaboravu ili žive tek u fragmentima kolektivne memorije.

ROMERIA
2026-04-30 19:00 - 21:00 | Kino dvorana Visia, Poljana Paska Miličevića 3, Dubrovnik, 20000, Croatia
Uz šest nominacija za prestižnu nagradu Goya osebujna drama redateljice Carle Simon premijerno je prikazana na festivalu u Cannesu. Drama ROMERIA temeljena je na pismima Neus Pipó, majke Carle Simon koja je 1993. godine umrla od AIDS-a kad je Carli bilo šest godina. Redateljica se njezinim pismima već bavila u svojoj karijeri i to 2016. godine kad je snimila kratki film „Lagune“ koji je temeljen upravo na majčinim ostavljenim pismima. Puno desetljeće kasnije, kad je postala etabliranom katalonskom filmašicom nove generacije, Simon se odlučila vratiti pismima kako bi istovremeno snimila prekrasnu poetičnu ljubavnu priču, ali i saznala tko su bili članovi obitelji koje do tog trenutka nije poznavala.

Klapa Kaše@Korčula
2026-04-30 19:30 - 21:00 | Centar za kulturu Korčula, Obala korčulanskih brodograditelja bb, Korčula, Dubrovačko-neretvanska, 20260, Croatia
Koncert Klapa Kaše
– 30. travnja 2026
– 19:30 sati
– CENTAR ZA KULTURU KORČULA

Organizator: TZG Korčule
